Iacobus Thomas Fields

Iacobus Thomas Fields (natus James Thomas Field [sic], 31 Decembris 1817—24 Aprilis 1881) fuit socius domus editoriae, editor, et poeta Americanus.

Fields anno 1854 Annam Adams duxit, ipsam scripticem, quae ei magnopere adiuvit constituere res domesticas litterarias domi, 37 Via Charles Bostoniae, ubi multos scriptores notos exceperunt.<ref>Brenda Wineapple, Hawthorne: A Life' (Novi Eboraci: Random House, 2004), 353–353. ISBN 0812972910.</ref> Unus ex quibus fuit Nathaniel Hawthorne; quo autem mortuo, anno 1864, Fields tegumentum feretri per exsequias gessit cum Bronson Alcott, Radulpho Waldo Emerson, Oliver Wendell Holmes (patre), Henrico Wadsworth Longfellow, et Eduino Percy Whipple.Carlos Baker, Emerson Among the Eccentrics: A Group Portrait (Novi Eboraci: Viking Press, 1996), 448. ISBN 067086675X. Anno 1867, easdem partes post mortem Nathanielis Parker Willis egit, cum Holmes, Longfellow, Iacobus Russell Lowell, et Samuel Gridley Howe.Thomas N. Baker, Sentiment and Celebrity: Nathaniel Parker Willis and the Trials of Literary Fame (Novi Eboraci: Oxford University Press, 2001), 187. ISBN 0195120736.

Ticknor et Fields periodicum The Atlantic Monthly pretio $10,000 emit, et fere binos annos post, Maio 1861, Fields se editor in loco Iacobi Russell Lowell substituit.Martin Duberman, James Russell Lowell (Bostoniae: Houghton Mifflin Company, 1966), 180. In convivio diei 31 Decembris 1865, in Gulielmum Dean Howells incidit, cui decem dies post locum editoris adiutoris magazinae obtulit. Susan Goodman et Carl Dawson, William Dean Howells: A Writer's Life (Berkeleiae: University of California Press, 2005), 107–108. ISBN 0520238966.

Kalendis Ianuariis 1871, Fields in parvo conventu amicorum nuntiavit se a negotiis remoturum esse.Warren S. Tryon, Parnassus Corner: A Life of James T. Fields, Publisher to the Victorians (Cantabrigiae Massachusettae: Houghton Mifflin Company, 1963), 361. Ipse, officiis editoris non iam implicatus, se acroasium et scribendi dedit. Edidit etiam, cum Eduino Percy Whipple, A Family Library of British Poetry (1878).

Fields lector populo magis atque magis per annos 1870 gratus fuit.Blanchard, Paula. Sarah Orne Jewett: Her World and Her Work (Reading Massachusettae: Addison-Wesley Publishing Company, 1994), 133. ISBN 0201518104. Maio 1879, haemorrhagiam cerebri passus est et ante lectionem in Collegio Wellesleiano collapsus est. Ante autumnum convalescere videbatur. Ianuario 1881, suam acroasim ultimam habuit, pro Societate Bibliothecarum Mercatoria, organizatione quae eius primae lectioni faverat.Warren S. Tryon, Parnassus Corner: A Life of James T. Fields, Publisher to the Victorians (Cantabrigiae Massachusettae: Houghton Mifflin Company, 1963), 379–380. Fields mortuus est Bostonae die 24 Aprilis 1881, corpusque in Coemeterio Montis Alburni Cantabrigiae Massachusettae sepultum est.

Anna Fields uxor maestissima postulavit amicos eum non nominare, et solitaria gradatim facta est, sed Caecilia Thaxter, scriptrix et amica, ei dixit, "Noli se includere . . . aut mille moriris mortes silentii."Anglice: "don't shut yourself away . . . or you will die a thousand deaths of silence." Amicitiam mox coepit cum Sara Orne Jewett, et eae comites erant usque ad mortem.Blanchard, Paula. Sarah Orne Jewett: Her World and Her Work (Reading Massachusettae: Addison-Wesley Publishing Company, 1994), 134. ISBN 0201518104.

Scripta
Fields, praeter opus editoris et scriptoris commentariorum, poemata composuit. Nonnulla ex eius operibus in libro Ballads and Verses colliguntur (1880). Hoc volumen poema "The Ballad of the Tempest" continuit, quod versus comprehendit inclitos:
"We are lost!" the captain shouted
As he staggered down the stairs.

Eius opera principalia fuerunt corpus adumbrationum et commentariorum Underbrush appellata (1877) et capitula memoriarum Yesterdays with Authors (1871) continentia, in quibus amicitiam cum Gulielmo Wordsworth, Gulielmo Makepeace Thackeray, Carolo Dickens, Nathaniele Hawthorne, Hermanno Melville, et aliis gestam rettulit.

Receptio
Anna Adams Fields biographiam Memoir of James T. Fields, by his Wife (Bostoniae, 1881) scripsit, et Authors and Friends (Boston, 1896) eum etiam commemorat. Fields iam vivus putabatur unus ex astutissimis et felicissimis fautoribus librorum.Miller 1991:281. Hawthorne dicere solebat se scriptorem prosperum ob eum factum fuisse: "Plus approbationem tuam observo quam illam multitudinis criticorum, et iustis de causis; quandoquidem meus successus in litteris, quidquid fuit vel esse potest, exitus meae coniunctionis tecum est."Anglice: "I care more for your good opinion than for that of a host of critics, and have excellent reason for so doing; inasmuch as my literary success, whatever it has been or may be, is the result of my connection with you."Miller 1991:281.

Fields editor domus editoriae praecipue felix fuit ob eius facultas coniunctionum intimarum cum scriptoribus formandorum. Auctor Rebecca Harding Davis dixit eum fuisse "astutissimum editorum et benignissimum hominum. Filum ferreum fuit quod fulgur perduxit ut numquam erraret."Anglice: "the shrewdest of publishers and kindest of men. He was the wire that conducted the lightning so that it never struck amiss."R. Todd Felton, A Journey into the Transcendentalists' New England (Berkeleiae Californiae: Roaring Forties Press, 2006), 28. ISBN 097667064X. Iudicia quoque lectorum intellexit. Traditur ipse comperire potuisse qualem librum hospes in eius Old Corner Bookstore post decem minuta emerit.Susan Goodman et Carl Dawson, William Dean Howells: A Writer's Life (Berkeleiae: University of California Press, 2005), 122. ISBN 0520238966.

Fields mortuo, amicus Henricus Wadsworth Longfellow poema "Auf Wiedersehen" composuit, ei dicatum. Fields et Longfellow sunt personae in The Dante Club (2003) et The Last Dickens (2009), mythistoriis primo et tertio Matthaei Pearl. Fields praeterea commemoratur in Little Women, pellicula anni 1994.

Notae

Bibliographia
Derby, James Cephas. 1884. Fifty Years Among Authors, Books and Publishers. Novi Eboraci: G. W. Carleton & Co.
Miller, Edwin Haviland. 1991. Salem Is My Dwelling Place: A Life of Nathaniel Hawthorne.'' Urbs Iovae: University of Iowa Press. ISBN 0877453322.

Nexus externi

Ballads and other verses Iacobi Thomae Fields, (Bibliotheca Universitatis Michiganiae)
Eli Siegel de Satura, (de 'The Owl Critic,' poemate de Iacobo Thoma Fields)

Categoria:Nati 1817
Categoria:Mortui 1881
Categoria:Auctores Anglici
Categoria:Editores
Categoria:Incolae Bostoniae Massachusettae
Categoria:Poetae Civitatum Foederatarum
Categoria:Sepulturae in Coemeterio Montis Alburni
Categoria:Diurnarii Civitatum Foederatarum